**ՀԱՅԱՍՏԱՆԻ ԱԶԳԱՅԻՆ ՊՈԼԻՏԵԽՆԻԿԱԿԱՆ ՀԱՄԱԼՍԱՐԱՆ**

**ՀԻՄՆԱԴՐԱՄ**

**ք.Երևան «21» օգոստոս 2023թ.**

**ՈՐՈՇՈՒՄ ԹԻՎ ՀԱՊՀ-2023/6**

**Պատվիրատու՝** «Հայաստանի ազգային պոլիտեխնիկական համալսարան» հիմնադրամ

**Մասնակից՝** «ՊՐՈՖԻ ԳՐՈՒՊ» ՍՊԸ

**Գնման ընթացակարգի ծածկագիրը՝** ՀԱՊՀ-ԷԱԱՊՁԲ-23/17

**Առարկան՝** Շինարարական ապրանքների և պարագաների

***Գործի նախապատմություն***

«Հայաստանի ազգային պոլիտեխնիկական համալսարան» հիմնադրամի կարիքների համար շինարարական ապրանքների և պարագաների գնման նպատակով 2023 թվականի հուլիսի 17-ին հայտարարվել է «ՀԱՊՀ-ԷԱԱՊՁԲ-23/17» ծածկագրով էլեկտրոնային աճուրդ:

Ընթացակարգին հայտ է ներկայացրել «ՊՐՈՖԻ ԳՐՈՒՊ» ՍՊԸ-ն (այսուհետև՝ Մասնակից): Մասնակցի կողմից ներկայացված հայտի հավելված 1.3-ում՝ իրական շահառուի հայտարարագրում, տեղեկություններ պարունակող կայքէջի հղումը սխալ է լրացված:

«ՊՐՈՖԻ ԳՐՈՒՊ» ՍՊԸ-ն հանդիսացել է 9-րդ, 26-րդ, 38-րդ, 59-րդ, 60-րդ, 79-րդ, 82-րդ, 85-րդ և 93-րդ չափաբաժինների համար նվազագույն գնային առաջարկ ներակայացրած Մասնակից: Մասնակցին տրամադրվել է մեկ աշխատանքային օր արձանագրված թերությունները շտկելու համար, որի ընթացքում պահանջվող շտկում չի իրականացվել:

Մասնակցի հայտը մերժվել է և ընթացակարգը չկայացած հայտարարելու մասին հայտարությունը հրապարակվել է [www.gnumner.am](http://www.gnumner.am) կայքում:

***Եզրակացություն և որոշում***

*Համաձայն ՀՀ Կառավարության 4 մայիսի 2017 թվականի N 526-Ն որոշման 41-րդ կետի*

«Եթե հայտերի բացման և գնահատման նիստի ընթացքում իրականացված գնահատման արդյունքում մասնակցի հայտում արձանագրվում են անհամապատասխանություններ՝ հրավերի պահանջների նկատմամբ ……, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով ծանուցում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Մասնակցին ուղարկվող ծանուցման մեջ մանրամասն նկարագրվում են հայտնաբերված անհամապատասխանությունները»:

Սույն ընթացակարգի շրջանակներում Մասնակցի կողմից ներկայացված հայտում առկա են հետևյալ անհամապատասխանությունները.

* Հավելված 1.3-ում (իրական շահառուների վերաբերյալ հայտարարագրի ձև) տեղեկություններ պարունակող կայքէջի հղումը սխալ է:

*Համաձայն ՀՀ Կառավարության 4 մայիսի 2017 թվականի N 526-Ն որոշման 42-րդ կետի*

Եթե սույն կարգի 41-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա նրա հայտը գնահատվում է բավարար: **Հակառակ դեպքում տվյալ մասնակցի հայտը գնահատվում է անբավարար և մերժվում է**...

*Համաձայն «Գնումների մասին» ՀՀ օրենքի 6-րդ հոդվածի 1-ին կետի 6-րդ ենթակետի «ա» պարբերության* «… գնումների ընթացակարգերին մասնակցելու իրավունք չունեն այն անձինք`

6) որոնք հայտը ներկայացնելու օրվա դրությամբ ներառված են գնումների գործընթացին մասնակցելու իրավունք չունեցող մասնակիցների ցուցակում: Մասնակիցն ընդգրկվում է նշված ցուցակում, եթե`

ա. խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը **կամ գնման գործընթացին տվյալ մասնակցի հետագա մասնակցության դադարեցմանը** …»:

Ուստի հիմք ընդունելով «Գնումների մասին» ՀՀ օրենքի 6-րդ հոդվածի 1-ին կետի 6-րդ ենթակետի «ա» պարբերության դրույթները, Մասնակիցը պետք է ընդգրկվի գնումների գործընթացին մասնակցելու իրավունք չունեցող մասնակիցների ցուցակում:

|  |  |  |
| --- | --- | --- |
| **ՌԵԿՏՈՐ** |  | **Գ.Պ. ՎԱՐԴԱՆՅԱՆ** |